stanford-oval/wikipedia huggingface dataset:
Muuraslampi
Maantietoa

Järven pituus on 950 metriä, leveys 300 metriä ja sen pinta-ala on 20 hehtaaria. Se sijaitsee pohjois-etelä-suuntaisen harjujakson kohdalla, missä Ruojärvestä lähtevä Aurejoki (?) on tunkeutunut Leppäsjärveen. Kolme kilometriä pitkässä ja 14 metriä putoavassa joessa Muuraslampi on läpivirtausjärvi. Lampeen laskee kuusi metsäojaa, jotka tuovat vettä ympäröiviltä soilta. Joen yläpuolinen osuus on vain 600 metriä, josta Kalliokoski on 200 metriä pitkä. Alajuoksulla on matkaa  1,1 kilometriä padolle, jossa toimii Leppäkosken Sähkön omistama Leppäskosken voimala (vuosituotanto 2,2 GWh). Voimalasta on vielä puoli kilometriä Leppäsjärvelle. Voimalan padon alle jääneestä koskesta on vielä 200 metriä näkyvissä. Muuraslammen vesiallas on kaksialtainen, koska keskellä on 60 metriä leveä kavenne eikä järvellä ole saaria. Rantaviivan pituus on 3,3 kilometriä. Ranta on peltomaata muuten paitsi kaakkoisrannassa, jossa Jyrkänkallionmäki putoaa lampeen. Lammen lähiympäristössä on kuusi maatilaa ja sen rannalle on rakennettu kymmenen vapaa-ajan asuntoa. Niille johtaa tiet yhdystieltä 13275. Järven keskellä kulkee Parkanon ja Ikaalisten välinen raja.
Vedenlaatu

Lammen vedenlaatua on tutkittu ainakin vuonna 1994. Sen mukaan tulokset olivat samantapaiset kuin Ruojärven päällysvedessäkin oli.
Historiaa

Läpivirtausjokea on ennen vanhaa kutsuttu myös Aurejoeksi.
Melontareitti

Lampi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.
Aiheesta muualla

JärviWiki: Muuraslampi
(35.5)
Nostoraha

Nostoraha (ruots. revisionsskilling) oli Suomessa vuosina 1923–1959 käytössä ollut rahasumma, joka maksettiin hovioikeudelle haettaessa noston eli revision avulla muutosta hovioikeuden tuomioon tai päätökseen. Nostorahan ohella hovioikeudelle tarvitsi antaa kirjallinen ilmoitus tyytymättömyydestä. Nostoraha maksettiin takaisin, jos korkein oikeus muutti tai kumosi hovioikeuden langettaman tuomion tai palautti oikeusjutun alemman tuomioistuimen ratkaistavaksi. Jos riidan osapuolet sopivat jutun noston jälkeen tai korkein oikeus vahvisti hovioikeuden tuomion, niin hovioikeus sai pitää nostorahan. Samoin tapahtui, jos korkein oikeus ei ottanut juttua käsiteltäväkseen.
Nostorahan maksamisesta oli vapautettu varattomat, Suomen Pankki, Helsingin yliopisto, Valtiokonttori, Postisäästöpankki, Kouluvirkakunnan eläkekassa, Kirkollisvirkakunnan leski- ja orpokassan johtokunta ja Puolustuslaitoksen leski- ja orpokassan johtokunta
Ennen nostoraha-nimityksen käyttöönottoa säädöksissä mainittiin pelkkä rahasumma, joka vuoden 1734 lain mukaan oli 200 talaria tai vastaava määrä hopeaa tai kultaa ja vuosina 1868–1923 sata talaria. Vuosina 1923–1950 nostorahan suuruus oli 200 markkaa ja vuosina 1951–1959 sen suuruus oli 2 000 markkaa. Nostorahoista kertyneet korkovarat määrättiin meneviksi valtiolle vuodesta 1954 lähtien.. Laki nostorahasta (409/1952) kumottiin lailla (428/1959) vuoden 1960 alusta lähtien, jolloin muutoksenhausta alettiin periä leimaveroa.
Nino Manfredi

| Nino Manfredi |
| --- | --- |
 Nino Manfredi vuonna 1990.
Henkilötiedot
Syntynyt: 22. maaliskuuta 1921
Kuollut: 4. kesäkuuta 2004 (83 vuotta)
Ammatti:  näyttelijä
Aiheesta muualla
IMDb 
Elonet
Nino Manfredi (22. maaliskuuta 1921 – 4. kesäkuuta 2004) oli italialainen näyttelijä. Legendaariseksi mainittu Manfredi näytteli sekä elokuvissa että televisiosarjoissa ja oli Italian rakastetuimpia näyttelijöitä. Hän sai urallaan yhdeksän Donatello-palkintoa.
Manfredilla oli isoisän rooli Mika Kaurismäen ohjaamassa elokuvassa Helsinki Napoli All Night Long (1987).
Manfredin poika Luca Manfredi on ohjannut isästään televisioelokuvan In arte Nino, jossa Manfredia esittää Elio Germani.
Aiheesta muualla

Kuvia tai muita tiedostoja aiheesta Nino Manfredi Wikimedia Commonsissa
Niemen rautatieasema

Niemen rautatieasema (lyh. Nmi) Lahden satamassa (vir. Vesijärven Satama) oli senaikaisen Lahden kauppalan pohjoispuolella sijainnut Loviisan–Vesijärven rautatien kapearaiteinen rautatieasema. Asema rakennettiin 1900-luvun alussa Loviisa–Vesijärvi-radan rakentamisen yhteydessä. Rata avattiin yleiselle liikenteelle helmikuussa 1904.
Radan pohjoispäässä sijainnut asema palveli Vesijärveltä ja Vääksyn kanavan kautta Päijänteeltä vesiteitse tulevaa matkustaja- ja rahtiliikennettä sekä alueella toimineen puunjalostuslaitoksen tavaraliikennettä. Tärkeän läpikulkureitin varrella ollut asema vaikutti osaltaan pienen Lahden kylän kasvamiseen logistiikan keskukseksi ja lopulta Lahden kaupungiksi.
Niemen asema oli jugendvaikutteinen hirsirakennus, jossa oli korkea aumakatto ja harjakoriste. Vuoden 1918 keväällä sisällissodassa asema vauroitui pahasti.
Aseman matkustajaliikenne lakkautettiin 1. elokuuta 1952, ja koko liikennepaikka lakkautettiin 30. huhtikuuta 1960, jonka jälkeen Loviisa–Vesijärvi-rata muutettiin leveäraiteiseksi.
Vesijärven satamassa sijaitsi myös vuonna 1869 käyttöönotettu valtion leveäraiteinen Vesijärven rautatieasema, joka oli Niemen aseman eteläpuolella.
Aiheesta muualla

Herckman, J. & Nybergh, Arvid & Terichoff, A. & Öhman, G: Lowiisan-Wesijärwen rautatie (Hylätty ratahanke suunnitelma vuodelta 1885).  (Komitean kertomus ynnä kustannus ja kannattavaisuus ehdotus sekä leveä- että soukkajälkiselle radalle)  Hämeenlinna:  Hämäläinen Oy, 1885.  Teoksen verkkoversio (pdf) (viitattu 09/2009). (suomeksi) (Arkistoitu – Internet Archive)
Holmberg, C. E.: Lovisan-Vesijärven rautatie (Hyväksytty ratahanke suunnitelma vuodelta 1897).  Helsinki:  Sanomalehti- ja kirjapaino Oy, 1897.  Teoksen verkkoversio (pdf) (viitattu 09/2009). (suomeksi) (Arkistoitu – Internet Archive)
Loviisa-Vesijärvi rautatien Niemen asema (Kuva)Arthur Johansson, 1907 tai 1908, Lahden kaupunginmuseon kuva-arkisto.
Rakennusperintö: "Lahden asemarakennuksilla on pitkä historia"(Arkistoitu – Internet Archive), Riitta Niskanen, tutkija, Lahden kaupunginmuseo
Rautatiesanomat (Arkistoitu – Internet Archive) Topparoikka ry, 2007
Lost to Apathy

| Lost to Apathy Dark Tranquillity |
| --- | --- | --- |

EP-levyn tiedot
 Äänitetty : 2004
 Julkaistu: 2004
 Tyylilaji: Melodinen death metal
 Levy-yhtiö: Century Media Records
Dark Tranquillityn muut julkaisut
| Exposures – In Retrospect and Denial 2004 | Lost to Apathy 2004 | Character 2005 |
Lost to Apathy on melodista death metallia soittavan Dark Tranquillity -yhtyeen vuonna 2004 julkaistu EP.
Kappalelista

Lost to Apathy  (Henriksson)   – 4.37
Derivation TNB  (Henriksson, Sundin)   – 3.25
The Endless Feed (Chaos Seed Remix)  (Brändström, Jivarp)   – 3.56
UnDo Control (livenauhoite Krakovasta)  (Sundin, Jivarp, Henriksson)   – 5.27
Kokoonpano

Mikael Stanne - laulu
Martin Brändström - kosketinsoittimet
Martin Henriksson - kitarat
Niklas Sundin - kitarat
Michael Nicklasson - basso
Anders Jivarp - rummut
Aiheesta muualla

Lost to Apathy Discogsissa. (englanniksi)
Albumi Lost to Apathy Encyclopaedia Metallum -sivustolla (englanniksi)
Luokkakokouksen blondit: Näin kaikki alkoi

| Luokkakokouksen blondit: Näin kaikki alkoi> Romy and Michele: In the Beginning |
| --- | --- |

Ohjaaja:  Robin Schiff
Käsikirjoittaja:  Robin Schiff
Tuottaja:  Kevin Inch
Kuvaaja:  Russ T. Alsobrook
Leikkaaja:  John Axness
Pääosat:   Katherine Heigl  Alex Breckenridge 
Valmistustiedot
Valmistusmaa:  Yhdysvallat
Tuotantoyhtiö:  Touchstone Television
Levittäjä:  ABC Studios
Ensi-ilta:  30. toukokuuta 2005
Kesto:  83 min
Alkuperäiskieli:  englanti
Edeltäjä:  Blondit luokkakokouksessa
Aiheesta muualla
IMDb 
Elonet
AllMovie
Infobox OKNimi-testi OK: 
Luokkakokouksen blondit: Näin kaikki alkoi (engl. Romy and Michele: In the Beginning) on vuonna 2005 ensi-illan saanut komediaelokuva, jonka ohjasi ja käsikirjoitti Robin Schiff. Elokuvan pääosissa näyttelevät Katherine Heigl ja Alex Breckenridge.
Elokuva on jatkoa vuonna 1997 valmistuneelle Blondit luokkakokouksessa.
Juoni

High Schoolista valmistuneet Romy ja Michele yrittävät epätoivoisesti päästä pois kotikaupungistaan Tuscosta, Arizonasta. He päätyvät asumaan Hollywoodiin, jossa he huomaavat unelmansa tutustua rikkaisiin ja kuuluisiin henkilöihin. Kaksikon elämä olisi vielä täydellinen mikäli he pääsisivät Ozone yökerhoon. Romy ja Michele säästävät rahaa yökerhoa varten, jonka keräämiseen meni kolme vuotta. Kaksikon elämä kuitenkin muuttuu törmättyään Lindaan.
Rooleissa

| 0 | 1 | 2 |
| --- | --- | --- |
|  Katherine Heigl  | … |  Romy White   |
|  Alex Breckenridge  | … |  Michele Weinberger   |
|  Kelly Brook  | … |  Linda Fashiobella   |
|  Scott Vickaryous  | … |  Taylor Bradley   |
|  Nat Faxon  | … |  Chad   |
|  Dania Ramirez  | … |  Elena   |
|  Alexandra Billings  | … |  Donna   |
|  Rhea Seehorn  | … |  Ashley Schwartz   |
|  William Ragsdale  | … |  Kevin   |
|  Paula Abdul  | … |  Omaitse   |
|  Vendela K. Thomessen  | … |  Omaitse   |
Nora Ikstena

Nora Ikstena, 2008.
Nora Ikstena (s. 1969 Riika) on latvialainen kirjailija.
Ikstena valmistui Latvian yliopistosta 1992 ja opiskeli jonkin aikaa Yhdysvalloissa Columbian yliopistossa. Hän on ollut toimittajana latvialaiseen kirjallisuuteen keskittävässä julkaisussa The Review of Contemporary Fiction.
Ikstenan ensimmäinen teos oli latvialaisen kirjailijan ja poliitikon Anna Rūmane-Ķeniņan elämäkerta. Sen jälkeen häneltä ilmestyi kaksi novellikokoelmaa. Romaaneista Dzīves svinēšana (1998) ja Jaunavas mācība (2001) hän on saanut Latvian kirjallisuuden vuosipalkinnon. Vuonna 2004 ilmestyi novellikokoelma Dzīvesstāsti, jossa hän irtautui aiemmasta koristeellisesta tyylistään. 2006 ilmestyi hänen yhteistyössä Imants Ziedonisin kanssa tekemänsä kaunokirjallis-elämäkerrallinen teos Nenoteiktā bija, jossa yritetään löytää Ziedonisin lapsuusmuistoja. Hän sai teoksesta useita palkintoja:  Baltian Seuran palkinnon, Latvian kirjallisuuden vuosipalkinnon ja Diena-sanomalehden  vuosittaisen kulttuuripalkinnon.
Teokset > Suomennetut teokset

Nora Ikstena: Danielan näytös. Novellikokoelmasta Rihkamaa ja huvituksia. Suomentanut Helena Johansson. Rozentāls-seura, vuosikirjat 1995 ja 1996, s. 109-113.
Aiheesta muualla

Teoksen Dzīves svinēšana - Livets fest esittely (Arkistoitu – Internet Archive) (ruotsiksi)
Lucifer (televisiosarja)

| Lucifer |
| --- | --- |

Tyyli:   draamakomedia  fantasia 
Kestoaika:  43 minuuttia
Kehittäjä(t):  Tom Kapinos
Pääosissa:   Tom Ellis  Lauren German  Kevin Alejandro  D. B. Woodside  Lesley-Ann Brandt  Scarlett Estevez  Kevin Rankin  Rachael Harris  Tricia Helfer  Aimee Garcia 
Alkuperämaa:  Yhdysvallat
Alkuperäiskieli:  englanti
Verkko:   Fox (2016–2018)  Netflix (2019–) 
Esitetty:  25. tammikuuta 2016 –
Tuotantokausia:  6
Jaksoja:  93
Tuotanto
Tuottaja(t):   Alex Katsnelson  Michael Azzolino  Erik Holmberg  Karen Gaviola 
Vastaava(t) tuottaja(t):   Tom Kapinos (pilotti)  Ildy Modrovich  Len Wiseman  Jonathan Littman  Jerry Bruckheimer  Joe Henderson 
Säveltäjä(t):  Marco Beltrami Dennis Smith
Leikkaaja(t):   Marc Pattavina  Ray Daniels III  Fred Peterson 
Kuvaaja(t):   Glen Keenan  Ryan McMaster 
Tuotantoyhtiö(t):   Jerry Bruckheimer Television  Vertigo (DC Comics)  Warner Bros. Television 
Aiheesta muualla
Virallinen sivusto
IMDb 
Lucifer on yhdysvaltalainen draamakomediasarja, jonka on luonut Tom Kapinos. Sen esittäminen aloitettiin Yhdysvalloissa Foxin kanavalla 25. tammikuuta 2016. Toukokuusta 2019 asti sarjaa on esittänyt suoratoistopalvelu Netflix.
Sarjan kolmannen kauden finaalijakso esitettiin 14. toukokuuta 2018. Foxin lopetettua sarjan kolmanteen kauteen esitettiin kaksi neljättä kautta varten jo kuvattua jaksoa 28. toukokuuta 2018. Netflix kertoi kesäkuussa 2018 hankkineen sarjan esitysoikeudet, jonka myötä se sai neljännen kauden. Sarjan viidennen kauden ensimmäinen osa julkaistiin 21. elokuuta 2020.
Sarjan päähenkilö Lucifer Morningstar perustuu Neil Gaimanin, Sam Kiethin ja Mike Dringenbergin luomaan hahmoon The Sandman -sarjakuvassa, sekä sen DC Comicsin luomaan sisarkustantaja Vertigon sarjakuviin.
Näyttelijät

| 0 | 1 | 2 |
| --- | --- | --- |
|  Tom Ellis  | … |  Lucifer Morningstar   |
|  Lauren German  | … |  Etsivä Chloe Decker   |
|  Kevin Alejandro  | … |  Etsivä Daniel "Dan" Espinoza   |
|  D. B. Woodside  | … |  Amenadiel   |
|  Lesley-Ann Brandt  | … |  Mazikeen "Maze"   |
|  Scarlett Estevez  | … |  Beatrice "Trixie" Espinoza   |
|  Kevin Rankin  | … |  Etsivä Malcolm Graham   |
|  Rachael Harris  | … |  Tri. Linda Martin   |
|  Tricia Helfer  | … |  Charlotte Richards   |
|  Aimee Garcia  | … |  Ella Lopez   |
Tuotanto

Vuoden 2014 syyskuussa kerrottiin DC:n ja Foxin suunnittelevan The Sandman -hahmoon perustuvaa televisiosarjaa. Seuraavan vuoden helmikuussa Luciferin päärooliin valittiin Tom Ellis ja pilottijakson käsikirjoittajaksi Tom Kapinos.
Mazikeenin rooliin valittiin ensin Lina Esco, mutta hänet korvasi jo pilottijaksossa Lesley-Ann Brandt.
Toukokuussa 2015 Fox tilasi 13–osaisen ensimmäisen kauden. Fox vahvisti tilanneensa toisen kauden kesällä 2016 ja kolmannen kauden tammikuussa 2017.
Fox ilmoitti toukokuussa 2018 sarjan lopettamisesta kolmannen kauden jälkeen. Hieman myöhemmin kerrottiin, että sarjan neljättä kautta varten on jo kuvattu kaksi nk. stand alone -jaksoa, jotka esitetään 28. toukokuuta 2018 Foxin kanavalla. Suomessa jaksot näyttää Netflix.
Foxin lopettamispäätöksen jälkeen sarjaa tuottava Warner Bros. TV etsi uutta esittäjää sarjalle fanien suuren halun myötä. Netflix kertoi kesäkuussa 2018 saaneen sarjan esitysoikeudet, joka tarkoittaa Luciferin saavan neljännen tuotantokauden.
Neljäs kausi koostuu kymmenestä jaksosta, joiden kuvaaminen alkoi elokuussa 2018. Netflix julkaisi neljännen kauden toukokuussa 2019.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 13 | 25. tammikuuta 2016 | 25. huhtikuuta 2016 |
|  | 2 | 18 | 19. syyskuuta 2016 | 29. toukokuuta 2017 |
|  | 3 | 26 | 2. lokakuuta 2017 | 28. toukokuuta 2018 |
|  | 4 | 10 | 8. toukokuuta 2019 | 8. toukokuuta 2019 |
|  | 5 | 8 | 21. elokuuta 2020 | 21. elokuuta 2020 |
|  | 5 | 8 | 28. toukokuuta 2021 | 28. toukokuuta 2021 |

↑  Neljättä kautta varten jo kuvatut kaksi jaksoa esitettiin 28. toukokuuta 2018.
Aiheesta muualla

Viralliset kotisivut (Arkistoitu – Internet Archive) (englanniksi)
Lucifer Internet Movie Databasessa (englanniksi)
Luettelo Kreikan kaloista

Luettelo Kreikan kaloista, katso:
Luettelo Kreikan makeanveden kaloista
Luettelo Kreikan merikaloista
Lukas Kilström

| Lukas Kilström |
| --- | --- |

Henkilötiedot
Syntynyt: 18. huhtikuuta 1990 (ikä 34) Södertälje, Ruotsi
Kansalaisuus:   Ruotsi
Jääkiekkoilija
Lempinimi:  Kila
Pelipaikka:  puolustaja
Maila:  vasen
Pituus:  183 cm
Paino:  86 kg
Seura
Seura:  Brynäs IF
Sarja:  SHL
Pelinumero:  5
Pelaajaura
Pääsarjaura:  2008–
Aik. seurat:  Södertälje SK (SEL) Luleå HF (SEL)
Lukas Kilström (mediassa toisinaan myös Lukas Kihlström; s. 18. huhtikuuta 1990 Södertälje, Ruotsi) on ruotsalainen jääkiekkopuolustaja, joka pelaa SHL-joukkue Brynäs IF:ssä. Hän toimii joukkueen varakapteenina. Kilström on pelityyliltään kahden suunnan puolustaja.
Ura > Seuraura

Kilström on Södertälje SK:n kasvatti. Hän debytoi seuran Elitserien-joukkueessa kaudella 2008–2009, jolloin Kilström pelasi yhden runkosarjaottelun. Toukokuussa 2009 hän teki Södertäljen kanssa kaksivuotisen ammattilaissopimuksen. Varsinaisella Elitserienin tulokaskaudellaan 2009–2010 Kilström teki 38 runkosarja- ja yhdessä Kvalserien-ottelussa tehot 1+3=4. Kaudella 2010–2011 hän teki runkosarjassa 13 tehopistettä ja voitti Södertäljen sisäisen tehotilaston lukemalla +9, mutta joukkueen kausi päättyi kuitenkin putoamiseen HockeyAllsvenskaniin.
Helmikuussa 2011 Kilström teki Södertäljen kanssa kaksivuotisen jatkosopimuksen, mutta hän ei kuitenkaan jatkanut joukkueessa Allsvenskaniin putoamisen jälkeen, vaan siirtyi kaudeksi 2011–2012 jatkamaan Elitserien-uraansa kaksivuotisella sopimuksella Luleå HF:n riveihin. Toisella Luulaja-kaudellaan 2012–2013 Kilström teki Ruotsin pääsarjatason yhden kauden piste-ennätyksensä tehoilla 5+11=16. Hän voitti kauden päätteeksi Elitserien-hopeaa. Kilström voitti kauden aikana myös European Trophyn mestaruuden.
Kaudeksi 2013–2014 Kilström siirtyi kaksivuotisella sopimuksella Brynäs IF:ään. Maaliskuussa 2015 hän teki joukkueen kanssa kaksivuotisen jatkosopimuksen. Kaudella 2015–2016 Kilström nousi Brynäsin varakapteeniksi. Hän jakoi joukkueen sisäisen tehotilaston voiton Anton Rödinin kanssa lukemalla +7. Kaudella 2016–2017 Kilström jakoi Brynäsin sisäisen tehotilaston voiton Oskar Lindblomin kanssa lukemalla +16. Hän voitti kauden päätteeksi SHL-hopeaa. Toukokuussa 2017 Kilström teki joukkueen kanssa kolmivuotisen jatkosopimuksen. Kausi 2018–2019 hänellä päättyi vain 29 ottelun jälkeen aivotärähdyksen vuoksi tammikuussa 2019.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Kanada 2010 | jääkiekko |  |
Kilström pelasi alle 20-vuotiaiden MM-kilpailuissa vuonna 2010, jolloin hän voitti pronssia. Kilström jakoi koko turnauksen tehotilaston voiton joukkuetoverinsa Oliver Ekman-Larssonin kanssa lukemalla +10. Yhteensä hän on pelannut kahdeksan nuorten maaottelua.
Ruotsin A-maajoukkueessa Kilström on pelannut kaksi ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Kilström sai Ruotsin 1–4-voittoon päättyneessä ottelussa syöttöpisteen Niclas Andersénin tekemään voittomaaliin.
Muuta

Kilströmin pikkuveli Axel on pelannut jääkiekkoa puolustajana Ruotsin alemmissa sarjoissa. Veljesten isä Mats Kihlström pelasi omalla urallaan puolustajana pudotuspelit mukaan lukien yli 300 Elitserien-ottelua. Mats on maailmanmestari vuodelta 1987 ja olympiapronssimitalisti Calgarysta vuodelta 1988.
Nenäinniemi

| Nenäinniemi |
| --- | --- |

Kaupunki:  Jyväskylä
Suuralue:  Kuokkala
Kaupunginosa nro:  26
Väkiluku:  2 196 (2020)
Osa-alueet:  Pohjanlahti, Maso, Kuivaniemi, Huhtalahti, Naattia, Salmenkivi
Nenäinniemi on kaupunginosa Jyväskylässä ja osa Kuokkalan suuraluetta. Se sijaitsee Päijänteen Pohjanlahden ja Hämeenlahden rannalla. Sen väkiluku oli 2 196 joulukuussa 2020.
Nenäinniemi on omakotitalovaltaista aluetta, mutta siellä on myös kerros- ja rivitaloja. Osa alueen kadunnimistä on nimetty niiden Hämeen pitäjien mukaan, joista ensimmäiset Jyväskylän seudun asukkaat tulivat (Pälkäne, Hauho, Alvettula, Sääksmäki ja Tuulos). Kaupunginosassa on samanniminen niemi.
Nenäinniemessä toimii Nenäinniemen päiväkotikoulu, joka järjestää opetusta peruskoulun vuosiluokille 1–3.
Historiaa

Nenäinniemi asutettiin melko myöhään; vuoden 1845 pitäjänkartan mukaan niemellä ei ollut yhtäkään taloa. Pieniä Korttajärvelle eli Puuppolaan kuuluneita vesijättömaita lukuun ottamatta niemi kuului Jyväskylän rekisterikylään. Nykyinen Tikan lähellä oleva Pohjanlahden pienalue puolestaan kuului Keljon kylään. Isossajaossa Nenäinniemi jaettiin nykyisen Kuokkalan alueen kantatalojen kesken siten, että länsiosa tuli kuulumaan Kekkolalle, itäosa Kuokkalalle ja Naattiansaari Survolle.
Alueen vanhimmat talot olivat Naattia, Maso ja Kuivaniemi. Vuonna 1923 Toivo Salonen osti Naattian talon ja piti Naattiansaarella pientä teurastamoa. Vuonna 1948 niemeen perustettiin vielä Vaskon ja Pönkälän talot Sortavalan maalaiskunnasta Nenäinniemeen sijoitetuille evakoille. 1950-luvulla Tikan koulun lähelle, Pohjanlahden päähän syntyi Pohjanperäksi kutsuttu asuinalue.
Nenäinniemen jätevesipuhdistamo perustettiin vuonna 1973. Ensimmäiset asemakaavat Nenäinniemelle laadittiin 1980-luvulla.
Nenäinniemessä toimi vuoteen 2010 asti 30 henkeä työllistänyt Fazerin Jyväskylän leipomo. Fazer oli kymmenen vuotta aikaisemmin ostanut leipomon itselleen Ruthin leipomo Oy:ltä. Fazerin vetäytyessä rakennuksesta vanha omistaja päätti palata tiloihin ja leipomon toiminta jatkui yrittäjävetoisena Ruthin leipomon nimellä. Nenäinniemessä on myös melontaseura Melanvilauttajat ry:n tukikohta.
Historiaa > Nimi

Nenäinniemen nimi viittaa niemen moniin "neniin" eli pienempiin niemiin. Nientä on aikaisemmin kutsuttu myös Hämeenniemeksi, joka on samaa perua kuin läheisen Hämeenlahden nimi. Ennen kaupunginosien ja asuinalueiden nimien virallistamista 1980-luvun yleiskaavan laatimisen yhteydessä Nenäinniemestä käytettiin myös nimitystä Nenäniemi tai jopa Nenyenniemi.
Luettelo Suomen kesäyliopistoista

Tämä on Luettelo Suomen kesäyliopistoista. Luettelo pohjautuu Suomen kesäyliopistojen vuoden 2015 toiminnan yhteenvetojulkaisuun.
Vuonna 2015 Suomen kesäyliopistossa järjestettiin yhteensä 5 288 opintojaksoa, joille osallistui kaikkiaan 101 528 osallistujaa (Huom: ). Osallistujista naisia oli 74,6 prosenttia (75 782). Opetustuntien määrällä mitattuna eniten opetusta annettiin Helsingin seudun kesäyliopistossa (18 533 oppituntia), Pohjois-Pohjanmaan kesäyliopistossa (17 974), Tampereen kesäyliopistossa (13 142), Turun kesäyliopistossa (7 621) ja Snellman-kesäyliopistossa (Kuopion kesäyliopisto: 5 838).
Avoimen yliopisto-opetuksen osuus oli huomattava (49,7 %) kesäyliopistoissa vuonna 2015 järjestettyjen opintojaksojen lukumäärästä. Kesäyliopistojen avoimen yliopisto-opetuksen kursseilla suoritettiin vuoden aikana yhteensä 62 975 opintopistettä. Näistä erityisen suuri osuus eli lähes kolmannes kaikista opintopisteistä (19 470 op) suoritettiin Itä-Suomen yliopiston suoritusvaatimusten mukaan.
Luettelo Saudi-Arabian kaupungeista

Saudi-Arabian kartta
Tämä on luettelo Saudi-Arabiassa sijaitsevista kaupungeista.
'Afif
'Ar'ar
Abha
Al Bahah
Buraidah
Dammam
Dhahran
Dariyah
Duba
Ha’il
Al Hufuf
Al Jawf
Jedda
Jizan
Jubail
Khamis Mushayt
Layla
Al Majma'ah
Medina
Mekka
Najran
Qal'at Bishah
Al-Qatif
Ras Tanura
Ra's al Khafji
Riad
As Sulayyil
Taif
Tabuk
'Unaizah
Yanbu 'al Bahr
Nostovoimakeskiö

Nostovoimakeskiö tarkoittaa ilma-aluksen pituusakselilla sitä pistettä, josta nostovoimavektorin katsotaan lähtevän, eli sitä pituusakselin pistettä, johon nostovoima on keskittynyt. Nostovoimakeskiön paikka voidaan laskea laskemalla yhteen kaikkien ylöspäin ja alaspäin vaikuttavien voimien summat ja määrittämällä suurimman nostovoiman paikka.
Nostovoimakeskiötä ei tule sekoittaa painopisteeseen, joka puolestaan on se piste, jossa ilma-alus on tasapainossa kaikkien kolmen akselin suhteen.
Koneen stabiliteetin kannalta nostovoimakeskiö on erittäin tärkeä, sillä sen ja painopisteen suhteen määritetään stabiliteettimatriisin ominaisarvot. Lentokone on stabiili pituusakselilla, mikäli nostovoimakeskiö on painopisteen takana, ja pystyakselilla, mikäli nostovoimakeskiö on painopisteen yläpuolella (mitä suurempi siiven V-kulma, sitä stabiilimpi kone on, sillä V-kulma nostaa nostovoimakeskiön paikkaa ylöspäin). Mitä edempänä painopiste on nostovoimakeskiön suhteen pituusakselilla, sitä vaikeampaa on konetta saada sakkaamaan tai syöksykierteeseen, mutta sitä heikompi on myös koneen nousunopeus.
Luettelo palloilusarjojen Suomen mestareista vuodelta 2006

Luettelo miesten palloilusarjojen Suomen mestareista vuodelta 2006
| 0 | 1 | 2 |
| --- | --- | --- |
| Laji | Mestari | Sarja |
| Amerikkalainen jalkapallo | Porvoon Butchers | Vaahteraliiga |
| Baseball | Espoo Expos | SM-sarja |
| Futsal | Futsal Mad Max, Valkeakoski | Futsal-liiga |
| Jalkapallo | Tampere United | Veikkausliiga |
| Jääkiekko | Hämeenlinnan Pallokerho | SM-liiga |
| Jääpallo | Tornion Palloveikot | Bandyliiga |
| Kaukalopallo | Porin Kärpät | Kaukalopalloliiga |
| Koripallo | Lappeenrannan NMKY | Korisliiga |
| Kriketti | Tampere CC | SM-sarja |
| Käsipallo | BK-46, Karjaa | SM-sarja |
| Lentopallo | Tampereen Isku-Volley | SM-liiga |
| Pesäpallo | Sotkamon Jymy | Superpesis |
| Rullakiekko | Kirkkonummen Thunder | SM-liiga |
| Salibandy | Espoon Oilers | Salibandyliiga |